Մալաիկա Արորա

Մալաիկա Արորա (, , ), հնդիկ դերասանուհի, պարուհի, հեռուստահաղորդավարուհի և վիջեյ։ Առավել հայտնի է իր մենակատարային Item համարներով այնպիսի երգերում, ինչպիսիք են «Chaiyya Chaiyya», «Gur Naalo Ishq Mitha», «Maahi Ve», «Kaal Dhamaal» и «Munni Badnaam Hui»։

Կենսագրություն 
Մալաիկան ծնվել է 1973 թվականի օգոստոսի 23-ին Թանե քաղաքում՝ Անիլա Փանջաբցու, որը աշխատել է առևտրային նավատորմում և նրա կնոջ՝ կաթոլիկ Ջոյիսիի,  մալայալի ազգից էր, ընտանիքում։ Նրա քույրը՝ Ամրիտա Արորան, նույնպես դերասանուհի է։ Նրանց ծնողները ամուսնալուծվել են, երբ նա տասնմեկ տարեկան էր։

Ավարտել է Չեմբուր քաղաքի Սվամի Վիվեկանանդ դպրոցը։ Այնուհետև մինչև իններորդ դասարան սովորել է Սուրբ Խաչ միջնակարգ դպրոցում։ Ուսումը շարունակել է Ջայ Հինդ քոլեջում, սակայն մասնագիտական զբաղվածության պատճառով այն չի ավարտել։ Մինչ մոդելային կարիերան սկսելը ապրել է Բորլայում՝ Basant Talkies-ի հարևանությամբ։

Մալաիկան ընտրվել է որպես MTV India-ի վիջեյներից մեկը, որտեղ սկսել է իր կարիերան՝ դառնալով հարցազրուցավար։ Այնուհետև դարձել է «Love Line» և «Style Check» հեռուստածրագրերի համահաղորդավար։ Ապա դարձել է մոդել և հայտնվել է բազմաթիվ գովազդներում ու «Gur Naalo Ishq Mitha» տեսահոլովակում։ 1998 թվականին մասնակցել է «Սեր առաջին հայացքից» ֆիլմի համար «Chaiyya Chaiyya» երգի երաժշտական համարին։

2000-ական թվականներին մասնակցել է տարբեր ֆիլմերի համար նախատեսված item երգերին և նկարահանվել է մի քանի ֆիլմերի էպիզոդիկ դերերում։ 2008 թվականին թողարկվել է «EMI» ֆիլմը, որտեղ խաղացել է գլխավոր դերերից մեկը, սակայն ֆիլմը վարձույթում ձախողվել է։

2010 թվականին թողարկվել է «Անվախը» ֆիլմը, որտեղ առաջին անգամ հանդես է եկել որպես պրոդյուսեր (ամուսնու հետ միասին) և կրկին որպես պարուհի «Munni Badnaam» երգում։ 2011 թվականի մարտի 12-ին օգնել է սահմանել աշխարհի ռեկորդ 1235 պարողների հետ, որոնք այդ երգի ներքո կատարում էին խորեոգրաֆիկ պար, որտեղ նա առաջատար դեր էր կատարում։

Անձնական կյանք 
1998 թվականին Մալաիկան ամուսնացել է դերասան, պրոդյուսեր և ռեժիսոր Արբազ Խանի՝ սիրված դերասան Սալման Խանի եղբոր հետ։ Ամուսիններն ունեն որդի՝ Արխան (ծնվ․՝ 2002 թվականի նոյեմբերի 9-ին).։ 2016 թվականի սկզբին Խան ամուսինները բաժանվել են, իսկ ավելի ուշ՝ ամուսնալուծվել։

Ֆիլմագրություն

Որպես դերասանուհի

Որպես պարուհի 

 1998՝ Սեր առաջին հայացքից՝ «Chaiyya Chaiyya»
 2000՝ Կարիճ՝ «Ekwari Tak Le»
 2001՝ Հնդիկը՝ «Yeh Pyar»
 2002՝ Օտար յուրայինների մեջ՝ «Maahi Ve»
 2005՝ Վագրի աչքը՝ «Kaal Dhamaal»
 2007՝ Բա՛րև, փոքրիկ՝ «Heyy Babyy»
 2007՝ Երբ մի կյանքը քիչ է ՝ «Deewangi Deewangi»
 2007՝ Բարի գալուստ՝ «Hoth Rasiley»
 2007՝ Ատիդին՝ «Rathraina»
 2010՝ Անվախը՝ «Munni Badnaam Hui»
 2012՝ Գաբար Սինգ՝ «Kevvu Keka»
 2012՝ Լիքը տուն՝ «Anarkali Disco Chali»
 2012՝ Անվախը 2՝ «Pandey Ji»

Ծանոթագրություններ 

Օգոստոսի 23 ծնունդներ
1973 ծնունդներ
Հնդիկ դերասանուհիներ